Mest sannsynlig ja, men noen familier tar imot flere studenter, noe som betyr at du kan få et vertssøsken som også er utvekslingsstudent. En vertsfamilie har imidlertid ikke lov til å være vertskap for mer enn to utvekslingsstudenter samtidig, og studentene kan ikke være av samme nasjonalitet. Får du et «utvekslingssøsken» kan dette absolutt være en fordel. Utvekslingsstudentene blir som regel veldig nære, og det er alltid hyggelig å ha noen på samme alder og situasjon å snakke med.